Nafarroako Parlamentuko Garapen Ekonomiko eta Enpresarialeko Batzordeak, 2022ko apirilaren 6an egindako bileran, honako erabaki hau onetsi zuen: “Horren bidez, Trantsizio Ekologikorako eta Erronka Demografikorako Ministerioa premiatzen da berrikus ditzan gas naturalaren azken baliabideko tarifa erregulatzen duten arauak”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Trantsizio Ekologikorako eta Erronka Demografikorako Ministerioa premiatzen du berrikus ditzan gas naturalaren azken baliabideko tarifa erregulatzen duten arauak, auzokideen komunitateei zerbitzu ematen dieten galdara komunitarioak merkatu arauturako sarbidea izan dezaten.

2. Nafarroako Parlamentuak Nafarroako Gobernua premiatzen du sendotu eta areagotu ditzan eskuragarri dauden laguntza-deialdiak auzokide-komunitateen efizientzia eta energia-aurrezpena hobetzeko”.

Iruñean, 2022ko apirilaren 7an

Lehendakaria: Unai Hualde Iglesias